QORTI TAL-APPELL IMĦALLFIN S.T.O. PRIM IMĦALLEF MARK CHETCUTI ONOR. IMĦALLEF GIANNINO CARUANA DEMAJO ONOR. Seduta ta' nhar l-Erbgħa, 30 ta' Ġunju, 2021. Rikors maħluf numru 589/2006/1 JRM Dipartiment tal-Kuntratti Dan huwa appell tad-dipartiment konvenut minn sentenza mogħtija mill-Prim'Awla tal-Qorti Ċivili fit-18 ta' Mejju 2016. L-attriċi kienet għamlet offerta wara sejħa għal offerti magħmula mid-dipartiment. dipartiment ħassar l-offerta għax kien tal-fehma li ma saritx sew u ma tiswiex, u għalhekk ma qishiex. Billi dehrilha li l-offerta ma kellhiex titwarrab l-attriċi fetħet din il-kawża u talbet illi l-qorti: l-offerta mressqa minnha wara sejħa għall-offerti issib magħmula mid-Dipartiment imħarrek fid-9 ta' Awwissu 2005 ... Rikors maħluf numru 589/2006/1 … … kienet waħda li toqgħod għal kollox mal-kundizzjonijiet li jħarsu l-istess sejħa għall-offerti; »ċ. tħassar id-deċiżjoni meħuda fit-30 ta' Diċembru 2005 mill-Bord tal-Appell tal-Kuntratti Pubbliċi, li biha warrab l-oġġezzjoni tagħha mid-deċiżjoni ta' skwalifika meħuda mid-dipartiment imħarrek; u tordna lid-dipartiment imħarrek biex jirtira l-iskwalifika tal-offerta tagħha u jkompli jmexxi l-istess offerta tagħha skond is-sejħa għall-offerti li nieda.« L-ewwel qorti laqgħet l-ewwel żewġ talbiet u ċaħdet it-tielet waħda, bla ħsara għal kull rimedju ieħor li jista' jkollha dwar it-twarrib mhux mistħoqq tal-offerta tagħha. Il-fatti tal-każ u r-raġunijiet li wasslu lill- ewwel qorti għad-deċiżjoni tagħha ġew imfissra hekk fis-sentenza »… … … din hija kawża għal stħarriġ dwar proċess ta' sejħa pubblika għall-offerti (minn issa 'l hemm imsejħa "s-sejħa") fejn l-offerta tal- kumpannija attriċi (minn issa 'l hemm imsejħa "MSD") ma kenitx intlaqgħet. MSD tgħid li hija xeħtet l-offerta tagħha skond ma kienet titlob is-sejħa minn min kien imħajjar jikkonkorri, iżda d-dipartiment deherlu li MSD ma kenitx qagħdet mal-kundizzjonijiet kollha tas-sejħa b'mod partikolari dwar il-prezz offert li semmietu fit-tieni "pakkett" meta dan messu ssemma biss fit-tielet "pakkett". Minħabba f'hekk, MSD tgħid li l-offerta tagħha twarrbet bla raġuni tajba u, minkejja li ressqet oġġezzjoni għal dan quddiem il-Bord tal-Appell tal-Kuntratti, l-imsemmi Bord ċaħad l-oġġezzjoni u qabel li l-iskwalifika ta' MSD kienet saret għal raġuni tajba. B'din il-kawża trid li l-qorti ssib li l-offerta tagħha kienet toqgħod għas-sejħa u li d-deċiżjoni tal-Bord tal-Appelli titħassar u li d-dipartiment imħarrek jkompli jqis l-offerta tagħha fil-proċess tas- sejħa; »Illi għal din l-azzjoni, id-dipartiment laqa' billi saħaq li l-kumpannija attriċi kienet skwalifikata mill-proċess tas-sejħa għall-offerti għaliex ma qagħditx għall-kundizzjonijiet tal-istess sejħa skond l-artikoli 82(1)(b) u (ċ) tal-Avviż Legali 177 tal-2005, u għalhekk l-ewwel talba mhijiex mistħoqqa. Żied jgħid li d-deċiżjoni meħuda mill-Bord tal-Appelli li ma tajba, u jilqax għalhekk lanqas it-tieni talba ma hija mistħoqqa. Temm jgħid li ladarba għall-finijiet tal-artikolu 85(19) tal-istess Avviż Legali sar il-kuntratt bejnu u l-offerent li ntgħażel bħala xieraq, ma tistax tintlaqa' lanqas it- tielet talba attriċi; tal-kumpannija attriċi kienet waħda l-oġġezzjoni »Illi l-fatti li joħorġu mill-atti tal-kawża juru li MSD issottomettiet offerta wara l-ħruġ ta' sejħa għall-offerti mid-Dipartiment tal-Kuntratti tad-9 ta' Awwissu 2005 għall-"Procurement of Hoists for Dry Standing Facilities at Kavallerizza – L-Imġarr". Is-sejħa saret taħt is-saħħa tar-Regola- menti tal-2005 dwar il-Kuntratti Pubbliċi u kienet sejħa taħt il-pro- ċedura "tat-tliet pakketti". Għal din is-sejħa wieġbu b'kollox erba' (4) MSD (Darlington) Limited v. Dipartiment tal-Kuntratti konkorrenti, magħduda MSD, sal-jum tal-għeluq tas-sejħa fil-11 ta' Ottubru 2005; »Illi fis-17 ta' Ottubru 2005, id-dipartiment bagħat jgħarraf lil MSD li l- offerta tagħha ġiet skwalifikata billi ma ssodisfatx id-dispożizzjonijiet tal-Parti XII tal-imsemmija Regolamenti, "by disclosing your financial proposal", u sewwasew l-artiklu 82(1)(b) u (ċ) tagħhom li dak iż-żmien kien jipprovdi li: »"(1) Awtoritajiet kontraenti elenkati fl-Iskeda 1 għandhom jiżgur- aw li għal kull offerta mogħtija skond il-proċeduri miftuħa jew ristretti b'valur stmat iktar minn ħmistax-il miljun euro (€15,000,000) jew, fid-diskrezzjoni tad-Direttur tal-Kuntratti, għal offerti ta' valur stmat iktar baxx jew fuq offerti mogħtija skond il- proċeduri negozjati jew id-djalogu kompetittiv, il-kondizzjonijiet ta' l-offerta jistipulaw li offerti għandhom biss jikkwalifikaw sabiex jiġu kkunsidrati jekk jiġu preżentati f'pakketti separati u siġillati kif ġej: ta' »"(a) Pakkett Wieħed: kopja ta' offerti oriġinali u valida (Garanzija ta' Offerti), eżegwita kif imiss fl-għamla, għall-ammont u għall-perjodu ta' validità stipulati fid-dokument tal-offerta uffiċjali; »"(b) Pakkett Tnejn: speċifikazzjonijiet inklużi letteratura, dettalji, disinni, kampjuni u kull materjal ieħor kif mitlub fid-dokumenti tal-offerta; u tekniċi »"(ċ) Pakkett Tlieta: skedi kompleti ta' prezzijiet u, jew fatturi ta' kwantitajiet, formola ta' offerti, kondizz- jonijiet ta' ħlas jew arranġamenti finanzjarji oħra; kull ittra relatata oħra li tista' tipprovdi dettalji relattivi oħra ta' xorta kummerċjali. »"(2) Fil-proċess ta' aġġudikazzjoni tal-offerta, il-pakketti għall- offerenti kollha għandhom jinfetħu fil-pubbliku u f'sekwenza enumerata fis-subregolament (1). Meta f'xi stadju, offerent jonqos milli jħares il-ħtiġiet proċedurali u, jew l-ispeċifikazzjonijiet, il- pakketti li jifdal fl-offerta tiegħu għandhom jiġu mwarrba mingħajr anqas biss jiġu miftuħa: »"Iżda d-Direttur jew, bl-awtorizzazzjoni tal-Kuntratti tiegħu, kull awtorità kontraenti, ikollhom il-jedd jiksbu kjarifiki fuq punti ta' xorta teknika b'mod li tkun tista' ssir valutazzjoni debita ta' kull offerta, li, madankollu, f'dak l-istadju kienet tkun diġà ġiet dikjarata bħala waħda bażikament konformi."« »Illi l-kundizzjonijiet għas-sejħa, f'Taqsima 11, jispeċifikaw illi l-offerti kellhom jikkonformaw ma' Taqsima XII tar-Regolamenti dwar il- Kuntratti Pubbliċi 2005 u jirriproduċu d-dispożizzjonijiet tagħha hawn fuq riprodotti; »Illi fl-istess ittra mibgħuta lil MSD, id-dipartiment għarrafha li hija setgħet tressaq oġġezzjoni biex titlob ir-reviżjoni tad-deċiżjoni; »Illi MSD oġġezzjonat mit-twarrib tal-offerta tagħha fl-24 ta' Ottubru 2005. Wara smigħ miżmum fl-14 ta' Diċembru 2005 il-Bord tal-Appell dwar il-Kuntratti Pubbliċi ċaħad l-oġġezzjoni ta' MSD b'deċiżjoni mogħtija fit-30 ta' Diċembru 2005; »Illi mill-provi ħareġ li MSD ippreżentat it-tliet pakketti kif meħtieġ mir- Regolamenti u mill-kundizzjonijiet tal-offerti, u fost id-dettalji forniti mal- ispeċifikazzjonijiet tekniċi li ddaħħlu fit-tieni pakkett inkludiet il-prezz Rikors maħluf numru 589/2006/1 globali għall-makkinarju taħt l-ewwel u t-tieni alternattiva proposti minnha. Hija ssostni li dan għamlitu sabiex il-proposti alternattivi fit- tieni pakkett setgħu jiġu faċilment kollegati mal-proposti finanzjarji kontenuti fit-tielet pakkett; »Illi la l-kundizzjonijiet tas-sejħa u lanqas ir-Regolament 82 fuq ikkwotat ma jipprojbixxu espressament li jissemma l-prezz tal-offerti fit- tieni pakkett. M'hemm l-ebda limitazzjoni fuq informazzjoni li tista' tingħata f'xi pakkett u imkien ma jingħad li fil-każ li xi wieħed mill- pakketti jkun jinkludi informazzjoni addizzjonali dan għandu jwassal għall-iskwalifika tal-offerta. Id-Direttur Ġenerali tad-Dipartiment tal- Kuntratti xehed illi f'ċerti tender documents ikun hemm speċifikat li, jekk tinkludi termini finanzjarji fit-tieni pakkett, it-tender jiġi skwalifikat. F'dan il-każ ma kien hemm l-ebda kundizzjoni ta' din l-għamla; »Illi MSD interpellat lid-dipartiment b'ittra uffiċjali tas-26 ta' Mejju 2006 biex ikompli jqis l-offerta tagħha. B'ittra uffiċjali tat-12 ta' Ġunju 2006 id-dipartiment wieġeb lil MSD billi warrab it-talba tagħha u biex jgħarrafha li fid-29 ta' Mejju 2006 kien sar il-kuntratt tal-provvista tat- tagħmir mitlub fis-sejħa; »Illi MSD Ħal Gharghur fetħet din il-kawża fit-28 ta' Ġunju, 2006; »Illi d-Direttur tal-Kuntratti xehed li hija policy tad-dipartiment tiegħu li jiġi skartat it-tieni pakkett jekk dan ikun fih riferenza għall-flus. Skont id-Direttur Ġenerali tal-Fisheries Conservation and Control Division, l- iskop ta' din il-prassi "kien … li iva jekk inti tagħmel offerta finanzjarja ġol-pakkett tekniku, jista' jinfluwenza lil min jevalwa", filwaqt li d- Direttur tal-Kuntratti wkoll għamel dikjarazzjoni fl-istess sens; »Illi għal dak li jirrigwarda l-konsiderazzjonijiet ta' xejra legali marbuta ma' dan il-każ, jibda biex jingħad li l-każ li l-qorti għandha quddiemha huwa wieħed ta' stħarriġ ġudizzjarju. Minħabba f'hekk, din il-qorti ma hija bl-ebda mod mitluba li tqis fil-mertu s-siwi tekniku tal-offerta ta' MSD jew li tieħu xogħol l-awtorità li bil-liġi hija jew kienet mogħtija s- setgħa li tagħmel dak l-eżerċizzju. Fit-tieni lok, l-istħarriġ li trid tagħmel din il-qorti huwa marbut bit-talbiet li sarulha minn MSD. Fit-tielet lok, ma jidhirx li huwa kontestat li, sa minn qabel ma nfetħet din il-kawża, id-dipartiment imħarrek kien temm il-proċess tal-evalwazjoni tal-offerti li ma kinux twarrbu u daħal f'kuntratt mal-offerent rebbieħ tal-konkors tas-sejħa għall-provvista tat-tagħmir mitlub f'dik is-sejħa; »Illi l-kwestjoni kollha li dwarha din il-kawża tressqet tintrabat ma' ċ- ċirkostanza li, fit-tieni 'pakkett' tal-offerta tagħha, MSD semmiet il- prezz taż-żewġ proposti li hija kienet qiegħda tressaq għall-kunsider- azzjoni tal-kumitat tal-evalwazzjoni. Din kienet ir-raġuni waħdanija li, minħabba fiha, l-imsemmi kumitat warrab l-offerta ta' MSD, u mhux għaliex fl-istess offerta inkludiet aktar minn proposta waħda, bħalma jidher li sar minn konkorrent ieħor fl-istess sejħa li ressqet żewġ proposti għal rashom; »Illi MSD seħqet u għadha tisħaq li l-fatt li semmiet prezz fit-tieni 'pakkett' u li dak il-prezz kien l-istess li semmiet ukoll fit-tielet 'pakkett' ma jmissux iwassal għall-iskwalifika tal-offerta. MSD tgħid li mkien fir- Regolamenti ma jingħad li għemil bħal dan iwassal għall-iskwalifika, u lanqas kien jingħad hekk fis-sejħa. Għall-kuntrarju, MSD tisħaq li kien hemm ċirkostanzi f'sejħat oħrajn fejn is-sejħa kienet espressament tgħid li ma jistgħu jingħataw l-ebda prezzijiet fit-tieni 'pakkett' u li l-ksur MSD (Darlington) Limited v. Dipartiment tal-Kuntratti ta' dik il-kundizzjoni ġġib it-twarrib tal-offerta. MSD targumenta wkoll li biex wieħed ifisser kif jixraq ir-Regolament li bis-saħħa tiegħu l-offerta tagħha twarrbet, wieħed imissu jqis ukoll dispożizzjonijiet oħrajn tal- istess Regolamenti, u kif ukoll dawk magħmulin fis-sejħa nnifisha; »Illi, min-naħa tiegħu, id-dipartiment imħarrek itenni li l-pożizzjoni li żamm f'dan il-każ u f'oħrajn bħalu hija politika għaqlija u meħtieġa li huwa jsegwi dejjem u bis-saħħa tal-liġi li jaħdem taħtha, u dan bil- ħsieb li ma tħalli lill-ebda konkorrent fl-ebda sejħa li jinfluwenza l- ġudizzju ta' min ikun qiegħed jgħarbel l-offerti fuq l-aspetti tekniċi tagħhom, billi jkollu quddiemu tagħrif finanzjarju li jista' jxellef l- attenzjoni minn dak il-ġudizzju tekniku. Minbarra dan, iżid jgħid li kieku kull offerent kellu jitfa' tagħrif kif ifettillu f'kull wieħed mit-tliet 'pakketti', ma jkun għad fadal l-ebda raġuni għalfejn wieħed iħaddem dan is- sistema ta' evalwazzjoni; »Illi mid-deċiżjoni li ħa l-Bord tal-Appelli tal-Kuntratti Pubbliċi u li MSD tattakka fit-tieni talba tagħha, joħroġ ċar li dak il-bord qies li d-dispoż- izzjonijiet tar-regolament 82(1)(a), (b) u (ċ) tal-Avviż Legali kienu "clear and not subject to possible interpretations" u li l-għan innifsu tal- proċess tat-'tliet pakketti' huwa dak li jipprovdi sekwenza ta' mġiba proċedurali fejn, għall-finijiet tar-regolament 82(2) tal-istess Avviż Legali, jekk xi konkorrent jaqbeż 'il barra mil-limiti, titwarrablu l-offerta tiegħu minnufih. Il-bord sab li t-tismija ta' prezzijiet minn MSD fit-tieni 'pakkett' kienet tissarraf fi ksur proċedurali tal-imsemmija dispożizz- jonijiet. Minħabba f'hekk, tenna l-pożizzjoni meħuda mill-kumitat ta' evalwazzjoni u l-approvazzjoni tal-iskwalifika min-naħa tad-dipartiment imħarrek; »Illi fil-fehma ta' din il-qorti l-ebda policy, tajjeb kemm hu tajjeb l-iskop warajha, ma tista' tingħata l-forza ta' liġi. Għall-kuntrarju, kull politika tajba trid tissejjes fuq liġi jew provvediment li jġorr saħħa ta' liġi. Barra minn hekk, huma prinċipji fundamentali tal-ordinament ġuridiku tagħna li (i) kull ħaġa li mhix ipprojbita hija permessa u (ii) ubi lex voluit, dixit. Kif ingħad f'każ li jixbah lil dan tal-lum: »"F'materja ta' proċedura, ir-regoli jridu, sa ċertu punt, jigu segwiti ad unguem, iżda ħadd ma jista' jiġi penalizzat talli jonqos li jsegwi proċedura mhux determinata b'regolament; huma r-regoli li jridu jiġu segwiti, mhux xi prattika interna tad-dipartiment. F'ġieh is- serjetà u t-trasparenza, ħadd ma għandu jiġi penalizzat u skwa- lifikat għax ma jkunx segwa xi regola li ma tkunx tirriżulta mil-liġi. Id-dipartiment jista', entro l-limiti tal-liġi, jirregola l-proċedura interna tiegħu b'ċertu mod, però, dawn iridu jkunu pubbliċizzati u ma jistgħux ikunu ta' preġudizzju għall-klijent li jkun segwa l-liġi u l-istruzzjonijiet mogħtija lilu mill-istess dipartiment. Darba li l- pubbliku ngħata struzzjonijiet dwar kif jixħet l-offerta tiegħu, jekk isegwi dawk l-istruzzjonijiet, l-offerta għandha titqies valida, u mhux mistenni li, wara li tinxteħet l-offerta, l-istess offerta tiġi skwalifikata minħabba xi ħtieġa li ma kenitx tirriżulta minn dawk l- istruzzjonijiet u lanqas minn qari loġiku u bis-sens tal-liġi applikabbli. »"F'kuntest ta' appell wara deċiżjoni tal-Bord tal-Appell fi ħdan l- Awtorità tal-Ippjanar, din il-qorti fil-kawza Testaferrata Dakin Grech Cachia et v. Awtorità tal-Ippjanar, deċiża fit-22 ta' April 1996, qalet li jekk l-awtorità tagħti lill-applikant istruzzjonijiet dwar kif għandu jiġi reġistrat appell, u dawn l-istruzzjonijiet jiġu segwiti, dak l-appell Rikors maħluf numru 589/2006/1 m'għandux jiġi dikjarat null minħabba l-fatt li l-applikant naqas li jsegwi pass ieħor indikat fl-Avviż Legali relattiv iżda mhux fl- istruzzjonijiet. Aħseb u ara, applikat dan il-prinċipju għal dan il- kawża, kemm applikazzjoni tista' tiġi dikjarata nulla meta ġew segwiti l-proċeduri indikati fl-istruzzjonijiet u fl-Avviz Legali relattiv, iżda mhux xi ħaġa oħra rikjesta mill-esiġenzi interni tad-dipartim- ent konvenut. Il-prinċipju ta' ġustizzja naturali u fairness jiġu mwarrba jekk isseħħ il-konsegwenza li qed jargumenta għaliha d- dipartiment konvenut."1 »Illi, filwaqt li tifhem is-sottomissjonijiet tad-dipartiment imħarrek, din il- qorti taqbel ukoll mal-qagħda mfissra mill-Qorti tal-Appell fis-silta hawn fuq ċitata, li f'materja ta' offerti għal kuntratti pubbliċi kwalunkwe ambigwità fit-termini tal-ħruġ tal-offerti m'għandhiex tippreġudika lill- offerent. Il-qorti ma taqbilx mal-Bord tal-Appelli meta jgħid li d- dispożizzjonijiet tar-regolament 82(1) huma ċari biżżejjed u ma jagħtu lok għall-ebda tifsir. Iċ-ċirkostanzi tal-każ li l-qorti għandha quddiemha llum huma xhieda ta' qagħda kontra l-fehma tal-bord. Minbarra dan, ħareġ ċar ukoll li, f'każijiet oħrajn ta' sejħat għall-offerti pubbliċi taħt is- sistema tat-"tliet pakketti" mhux l-ewwel darba li kienet tissemma espressament il-kundizzjoni li t-tismija ta' prezzijiet fit-tieni "pakkett" iġġib magħha l-iskwalifika tal-offerta. Wieħed għalhekk iqis li, ladarba f'dawk il-każijiet il-kundizzjoni kienet titniżżel espressament, ifisser li, fejn ma tissemmiex, ir-regolament 82(1) ma jinkludihiex; »Illi b'rabta ma' dan il-qorti ssemmi raġunament magħmul f'każ ieħor li jtenni li t-twarrib ta' offerta ma għandux isir kif ġieb u laħaq iżda biss wara li jinstab ksur sostanzjali f'dik l-offerta. Hekk ingħad li: »"Madankollu, billi l-interpretazzjoni tal-art.12(a) hija ambigwa fis- sens illi kemm l-interpretazzjoni mogħtija mill-kunsill lokali u kemm dik ipotiżżata mill-qorti huma possibbli, u l-konsegwenza tan- nuqqas – li l-offerta titwarrab – hija drastika, il-qorti tifhem illi għandha tagħti l-benefiċċju tad-dubju u għalhekk tapprova l- konklużjoni tal-Bord ta' Reviżjoni illi n-nuqqas tal-firma ma jwassalx bie xl-offerta titwarrab."2 »Illi saħansitra f'każijiet fejn kien hemm ksur ċar tar-regolamenti u/jew il-kundizzjonijiet tas-sejħa għall-offerti, ġie ritenut li l-iskwalifika ta' offerta hija sanzjoni estrema li għandha tintuża biss f'każ ta' nuqqasijiet sostanzjali. Hekk, per eżempju, ingħad li: »"… … … tqum il-mistoqsija jekk l-iżball fl-użu tal-kont elettroniku huwiex żball fatali li għandu jwassal biex l-offerta titwarrab. »"Għalkemm huwa minnu illi, biex titħares it-trasparenza u ma jkunx hemm diskriminazzjoni, ir-regoli għandhom jitħarsu b'mod uniformi u prevedibbli, u s-soġġettività u d-diskrezzjonalità jit- naqqsu kemm jista' jkun, madankollu l-prinċipju ta' proporzjonalità jrid illi mhux kull nuqqas ikollu l-istess konsegwenza, iżda din għandha tiddependi mill-gravità tan-nuqqas u mill-konsegwenzi tiegħu, partikolarment jekk jagħtix vantaġġ lil min jonqos jew joħloqx preġudizzju lil oblaturi oħra3. Ma huwiex biżżejjed illi, kif Ċiv. 26.6.2008 fil-kawża Avv. Peter Caruso noe v. Dipartiment tal-Kuntratti« 11.11.2004 fil-kawża fl-ismijiet Brian vella et noe v. Direttur Ġenerali tad- Dipartiment tal-Kuntratti et« Ara Ballut Blocks Services Ltd v. Ministru għar-Riżorsi u l-Affarijiet Rurali et (app. 440/2012), Qorti tal-Appell, 31 ta' Mejju 2013. MSD (Darlington) Limited v. Dipartiment tal-Kuntratti igħid id-Dipartiment fit-tweġiba tiegħu, huwa żamm id-dritt li jagħżel jiskwalifikax lil min ma jħarisx ir-regoli f'kollox ("The Department of Contracts reserves the right to disqualify Economic Operators who do not abide by the above instructions") iżda trid tqis ukoll in-natura u l-konsegwenzi tan-nuqqas. »"Fil-każ tallum in-nuqqas ma ta ebda vantaġġ lil AlbSem u ma ħoloq ebda preġudizzju għall-oblaturi l-oħra. Ma bidel xejn mill- kondizzjonijiet tekniċi jew finanzjarji tal-Kuntratt kif imfissra fis- sejħa u ma bidel xejn mill-kontenut tal-offerta li bill-bidunett saret f'isem il-konsorzju. Ma kien hemm ebda ħabi li seta' wassal għal ingann. Lanqas tista' tgħid illi l-użu ta' kont elettroniku flok ieħor għamel aktar iebes ix-xogħol tal-kumitat tal-għażla, kif forsi kien ikun il-każ li kieku l-offerta saret manwalment flok elettronikament, li jista' jagħmel aktar komplikat il-proċess ta' tqabbil bejn offerta u oħra. F'dawn iċ-ċirkostanzi, ma tkunx miżura proporzjonata dik li twarrab offerta minħabba nuqqas li ma kellu ebda effett prattiku, aktar u aktar meta tqis illi l-iskop tal-eserċizzju huwa li jinkiseb l- aħjar u l-orħos servizz f'kondizzjoni ta' ugwaljanza bejn oblatur u ieħor. Il-qorti għalhekk taqbel mad-Dipartiment meta dan igħid illi "ma kinux jeżistu l-estremi għalbiex tiġi mwarrba l-offerta ta' AlbSem JV" u illi "kienet tkun deċiżjoni … … … sproporzjonata li kieku din l-offerta kellha tiġi mwarrba". »"Dan huwa kompatibbli mas-sentenza tal-Qorti tal-Prim'Istanza tal-Komunità Ewropeja fil-każ ta' Tideland Signal Limited v. Kummissjoni tal-Komunitajiet Ewropej4 dwar jekk kinitx proporz- jonata deċiżjoni li titwarrab offerta minħabba żball ġenwin u manifest fl-indikazzjoni taż-żmien li għalih offerta kellha tibqa' torbot meta dak l-iżball seta' faċilment jissewwa mingħajr vantaġġi jew preġudizzji għal ħadd: »Illi fil-każ preżenti l-prezz kien indikat biss fl-ewwel faċċata tad- dokumentazzjoni ppreżentata fit-tieni "pakkett". Il-prezz kien imtenni fit-tielet "pakkett" fl-istess somom. Il-qorti hija tal-fehma li s-sens komun, il-prattiċità u fuq kollox il-proporzjonalità kienu jitolbu biss li din il-faċċata żejda tiġi mneħħija, bla ma tkun b'xi mod mittiefsa l-offerta »T-211/02, 27 ta' Settembru 2002.« Ċiv. 30.10.2015 fil-kawża fl-ismijiet Fire-tech Limited et v. Dipartiment tal- Kuntratti« Rikors maħluf numru 589/2006/1 teknika li dik il-faċċata kienet mehmuża magħha u bla ma b'daqshekk il-kumitat tal-evalwazzjoni sata' jkun b'xi mod influwenzat fil-konsider- azzjonijiet tekniċi li kellu jagħmel f'dak l-istadju. Skond il-paragrafu għoxrin (20) tas-sejħa, li jirregola l-evalwazzjoni tal-offerti fil-magħluq wara li jkunu nfetħu fil-pubbliku, l-ewwel li tiġi eżaminata tkun il- konformità amministrattiva tagħhom. Kemm hu hekk, dak il-paragrafu jipprovdi li: »Illi fil-fehma meqjusa ta' din il-qorti, l-inklużjoni tal-prezz minn MSD fit-tieni 'pakkett' ma tikkwalifikax bħala "a substantial departure or restriction" kif imfissra fl-imsemmi paragrafu. Dak li għamlet is-soċjetà rikorrenti hu li kkonformat perfettament mal-kundizzjonijiet, proċeduri u speċifikazzjonijiet iżda għamlet xi ħaġa li hija żejda. Din il-ħaġa, li tikkonsisti fit-tismija tal- prezz fit-tieni "pakkett" barra li jissemma wkoll fit-tielet pakkett, la teffettwa l-eżekuzzjoni tal-kuntratt, la tillimita d-drittijiet tal-awtorità kuntrattanti, il- kompetizzjoni tal-offerenti l-oħrajn. Dan għaliex fl-istadju li fih jinfetħu l- pakketti, is-sejħa għall-offerti tkun diġà ingħalqet; imniżżlin tagħha, lanqas »Illi fid-dawl ta' dawn il-konsiderazzjonijiet, il-qorti tasal għall-fehma li l- ewwel talba attriċi hija tajba u l-ewwel eċċezzjoni mressqa kontriha mhijiex mistħoqqa, billi l-offerta mressqa minn MSD ma kinitx milquta b'nuqqas li seta' jew messu jwassal għat-twarrib tagħha jew li saret bi li ksur taħthom inħarġet; tal-kundizzjonijiet tar-Regolamenti tas-sejħa fis-seħħ »Illi din il-fehma twassal biex il-qorti tilqa' wkoll it-tieni talba attriċi għaliex hija msejsa fuq il-kwestjoni tar-raġuni li dwarha l-bord wasal għad-deċiżjoni tiegħu li jiċħad l-ilment ta' MSD mill-iskwalifika tal- offerta tagħha. Ladarba r-raġunijiet mogħtija mill-bord fid-deċiżjoni tiegħu tat-30 ta' Diċembru 2005 ma jaqblux mal-fehmiet li waslet għalihom il-qorti f'din is-sentenza, l-effett ta' dik id-deċiżjoni hu li ma tiswiex. tad- dipartiment imħarrek tgħid li d-deċiżjoni tal-bord kienet waħda tajba, dik l-eċċezzjoni mhijiex mistħoqqa; it-tieni eċċezzjoni Il-qorti għalhekk »Illi jifdal li l-Qorti tqis it-tielet talba attriċi li, fil-qofol tagħha, trid li d- dipartiment ikompli jikkunsidra l-offerta ta' MSD skond is-sejħa; »Illi, kif sewwa jgħid id-dipartiment imħarrek fis-sottomissjonijiet tiegħu, din il-qorti ma tistax twarrab il-fatt l,i sa minn qabel ma nfetħet din il- kawża, id-dipartiment kien daħal f'kuntratt mal-konkorrent li rebaħ is- sejħa. Dan ifisser li l-proċess tal-evalwazzjoni tal-offerti kien ingħalaq u li b'dan il-fatt kienet mgħarrfa wkoll MSD fl-ittra uffiċjali li d-dipartiment bagħtilha bi tweġiba għall-ittra uffiċjali tagħha; »Illi l-qorti hija tal-fehma li t-tielet talba ma tistax tintlaqa' kif magħmula. Ir-regolamenti jagħmluha ċara li l-fatt li jingħata rimedju ġudizzjarju lil konkorrent li jħossu aggravat mid-deċiżjoni tal-Bord tal-Appelli ma jwaqqafx b'daqshekk lid-dipartiment milli jimxi ma' dak li jkun qatagħha l-istess Bord tal-Appelli u milli jkompli jqis il-proċess tal-għażla tal- MSD (Darlington) Limited v. Dipartiment tal-Kuntratti Hekk għamel f'dan il-każ u dan il-fatt kien mgħarraf lil MSD sa minn qabel ma fetħet din il-kawża; »Illi, fil-fehma tal-qorti, dan ifisser li l-proċess tal-għażla tal-konkorrent rebbieħ kienet intemmet u għalqet il-proċess kollu tal-evalwazzjoni tal- offerti mressqa wara s-sejħa. Ma nġabet l-ebda prova li l-offerta tal- konkorrent rebbieħ magħżul kienet ħażina jew mhux konformi mal- kundizzjonijiet mitluba fis-sejħa. Malli sar il-kuntratt ma' dak il- konkorrent, il-proċess tal-evalwazzjoni ntemm. Għalhekk, ma jiswa xejn li MSD titlob lill-qorti tordna lid-dipartiment imħarrek jerġa' jqis l- offerta tagħha, għaliex dan ikun eżerċizzju bla ebda fejda u għall-ebda għan; »Illi f'każ bħal dan ir-rimedju disponibbli lil MSD jaf ikun ta' xorta oħra u dwar dan hija diġà irriżervat il-pożizzjoni tagħha meta fetħet din il- kawża; »Għal dawn ir-raġunijiet, il-qorti qiegħda taqta' u tiddeċiedi l-kawża billi: »tiċħad l-ewwel żewġ eċċezzjonijiet fil-mertu tad-dipartiment imħarrek; »tilqa' l-ewwel talba attriċi u ssib li l-offerta mressqa mill-kumpannija attriċi kienet toqgħod għall-kundizzjonijiet tas-sejħa u ma saritx bi ksur tar-Regolamenti fis-seħħ; »tilqa' t-tieni talba attriċi u tħassar id-deċiżjoni mogħtija mill-Bord tal- Appell dwar il-Kuntratti Pubbliċi fit-30 ta' Diċembru 2005 li biha ċaħdet l-oġġezzjoni tal-kumpannija attriċi dwar l-iskwalifika tal-offerta tagħha mid-dipartiment imħarrek; »tilqa' t-tielet eċċezzjoni tal-dipartiment imħarrek; »tiċħad it-tielet talba attriċi billi mhijiex mistħoqqa fil-fatt u fid-dritt, bla ħsara għal kull rimedju ieħor li l-kumpannija attriċi jista' jkollha dwar it- twarrib mhux mistħoqq tal-offerta tagħha min-naħa tal-istess diparti- ment imħarrek; u »tordna li bi tħaddim tad-dispożizzjonijiet tal-artikolu 223(3) tal- Kapitolu 12 tal-Liġijiet ta' Malta, id-dipartiment imħarrek iħallas żewġ terzi (2⁄3) tal-ispejjeż tal-kawża filwaqt li l-kumpannija attriċi tħallas it- terz (1/3) l-ieħor.« Id-dipartiment appella b'rikors tat-30 ta' Mejju 2016; is-soċjetà attriċi wieġbet bil-fomm fis-17 ta' Mejju 2021. L-ewwel aggravju tal-appell ġie »llli l-ewwel aggravju tad-dipartiment esponent huwa dwar dik il-parti tas-sentenza fejn l-ewwel onorabbli qorti sabet Ii l-offerta tal-kum- pannija appellata kienet konformi mad-dokument tas-sejħa u ma' dak mitlub fl-artikolu 82 tar-Regolamenti dwar il-Kuntratti Pubbliċi, kif kien fis-seħħ fiż-żmien rilevanti. »Huwa terren komuni Ii d-dokument tas-sejħa kien jimponi fi klawżola 11 Ii l-offerti kellhom joqogħodu ma' dak imsemmi f'Taqsima XII tar- Regolamenti dwar il-Kuntratti Pubbliċi tas-sena 2005. L-uniku artikolu Rikors maħluf numru 589/2006/1 Ii jinsab taħt din it-Taqsima huwa l-artikolu 82 … … … Għalhekk kienet kundizzjoni espliċita fid-dokument tas-sejħa Ii l-offerent kellu jiżgura Ii joqgħod ma' dak Ii hemm fil-liġi. Jiġi b'hekk Ii jekk jinstab Ii kien hemm ksur tal-liġi allura dan awtomatikament kien ifisser Ii kien hemm ukoll ksur ta' kundizzjoni tad-dokument tas-sejħa. »Taħt dan l-aggravju d-dipartiment esponent umilment iħoss Ii l-ewwel onorabbli qorti ma interpretatx b'mod tajjeb l-artikolu 82, senjatament meta hija qalet Ii ma hemm xejn kontra dan l-artikolu tal-liġi Ii offerent jindika l-valur tal-offerta tiegħu fit-tieni pakkett tal-offerta tiegħu. Anzi d-dipartiment esponent jemmen Ii t-tismija tal-prezz fl-ewwel żewġ pakketti huwa l-ikbar 'dnub' Ii offerent jista' jagħmel f'kompetizzjoni regolata bil-proċess tat-tliet pakketti. L-għan leġislattiv wara I-proċess tat-tliet pakketti huwa wieħed biss u cioè Ii l-kumitat tal-għażla m'għandux jara l-prezz tal-offerta qabel ma l-ewwel jgħarbel l-aspett tekniku u amministrattiv tal-offerta. Dan biex jiġi żgurat Ii l-kumitat tal- għażla ma jkunx influwenzat bil-prezz offrut waqt Ii jkun qiegħed jifli l- garanzija u t-tagħrif tekniku tal-offerta u b'hekk ma tmurx tiġi aċċettata offerta mhux konformi mal-ħtiġijiet tas-sejħa għas-sempliċi raġuni Ii l- prezz tagħha jkun wieħed vantaġġuż. »Bla dubju, id-divarju bejn is-sentenza appellata u l-fehma tad- dipartiment esponent huwa wieħed profond l- interpretazzjoni Ii għandha tingħata lill-artikolu 82 tar-Regolamenti dwar il-Kuntratti Pubbliċi … … ... jikkonċerna »… … … il-kontroversja interpretattiva tikkonċerna d-dispost tal- artikolu 82 tar-Regolamenti dwar il-Kuntratti Pubbliċi, kif kien fis-seħħ fiż-żmien rilevanti. Minn qari mirqum ta' dan l-artikolu wieħed jista' jislet dawn il-punti importanti ta' riljev: iI-proċess tat-tliet pakketti huwa obbligatorju meta bħal f'dan il-każ il-valur tal-kuntratt ikun jaqbeż il-Lm250,000 (u mhux ħmistax-il miljun euro kif erronjament indikat fis- sentenza appellata); »ii. offerta taħt dan il-proċess titqies biss jekk din tkun magħmula minn tliet pakketti separati; fl-ewwel pakkett irid ikun hemm il-bid-bond, fit-tieni pakkett irid ikun hemm l-offerta teknika u fit-tielet pakkett irid ikun hemm il-prezz u l-offerta finanzjarja; il-pakketti kollha tal-offerenti jridu jinfetħu fil-pubbliku; »v. wieħed jimxi għall-istadju Ii jmiss skont jekk ikunx sodis- fatt I-istadju ta' qabel, b'dana Ii jekk offerent jonqos milli jħares il-ħtiġijiet proċedurali u, jew I-ispeċifikazzjonijiet, il- pakketti Ii jifdal fl-offerta tiegħu għandhom jiġu mwarrba mingħajr anqas biss ma jiġu miftuħa; »vi. offerent Ii jiġi skwalifikat fi stadju partikolari għandu d-dritt Ii jikkontesta dik I-iskwalifika quddiem ii-Bord tal-Appell dwar il-Kuntratti Pubbliċi fi żmien erbat ijiem tax-xogħol minn meta jiġi mgħarraf bit-twarrib tal-offerta tiegħu; u »vii. jekk I-iskwalifika ta' dak I-offerent tiġi kkonfemata mill- Bord tal-Appell, allura dak I-offerent ma jibqagħlux aktar MSD (Darlington) Limited v. Dipartiment tal-Kuntratti il-jedd Ii jikkontesta I-għoti tal-kuntratt. Offerent ikollu biss id-dritt Ii jikkontesta għotja jekk ikun għadda mill-istadju tal-ewwel żewġ pakketti iżda jkun weħel mit-tielet stadju marbuta mal-pakkett finanzjarju. »Fuq is-saħħa ta' dawn il-preċetti ritwali mnissla mill-artikolu 82 tar- Regolamenti dwar il-Kuntratti Pubbliċi, il-qagħda ġuridika I-aktar idoneja Ii toħroġ minnhom hija Ii offerent ma jistax jaqbad u jħallat il- kontenut ta' pakkett ma' ieħor. »Huwa ovvju minn qari korrett tal-liġi Ii l-leġislatur ried Ii kuntratti b'valur Ii jaqbeż il-Lm250,000 kellhom jiġu proċessati b'mod aktar rigoruz minn kuntratti ta' valur inferjuri. M'għandux ikun hemm diskussjoni Ii I-liġi teżiġi Ii offerti għal dawn it-tipi ta' kuntratti għandhom jiġu magħmula fi tliet pakketti separati – dan kif wara kollox jixhed it-titolu tal-liġi stess Ii fih jinsab I-artikolu 82. ll-ħtieġa proċedurali tat-tliet pakketti hija tant fundamentali Ii I-liġi stess tgħid Ii "offerti għandhom biss jikkwalifikaw sabiex jiġu kkunsidrati jekk isiru f'pakketti separati". »Kuntrarjament għal dak imtenni mill-ewwel onorabbli qorti, id- dipartiment esponent ma jarax Ii hemm xi ambigwità fil-lokuzzjoni tal- liġi u allura rriferenza magħmula mill-ewwel onorabbli qorti għas- sentenza Brian Ciscaldi camilleri et nomine v. Direttur Generali tad-Dipartiment tal-Kuntratti et tal-11 ta' Novembru 2014 Ii tgħid Ii I-interpretazzjoni legali għandha dejjem tmur favur I-offerent ma tapplikax għal dan il- każ. »Lanqas m'hu ta' rilevanza I-fatt msemmi mill-kumpannija appellata fin-nota ta' sottomissjonijiet tagħha Ii f'ċirkostanzl ta' sejħiet pubbliċi oħra kien hemm klawżola espressa Ii kienet tgħid Ii ma setgħux jingħataw prezzijiet fit-tieni pakkett. lbda biex, kif ingħad mill-Qorti tal- Appell fis-sentenza Saviour chirċop et v. Avukat Dottor Renè Frendo Abdilla Rotsey nomine tat-12 ta' Diċembru 1979, "dak li jingħad mid-difensuri fit-trattazzjoni orali jew skritta ma jikkostitwixxix prova u l-qorti ma tistax dan tinjorah bla ma tmur kontra l-liġi". lmma anke kieku stess f'sejħiet oħra tassew seta' kien hemm din il-klawżola, dan ma jnaqqas xejn mill-fatt Ii din il-projbizzjoni ġà tinsab fil-kliem tal-artikolu 82 tar- Regolamenti dwar il-Kuntratti Pubbliċi. lmbilli f'sejħiet oħra dan il- prinċipju ngħata aktar enfażi jew predominanza ma jfissirx b'daqshekk Ii dan ll-prinċipju mhuwiex ġà kopert bil-liġi kif kienet fis-seħħ dak iż- żmien. Fuq l-interpretazzjoni tad-direttur esponent, minn dejjem offerent ma setax jindika l-prezz fit-tieni pakkett. Għalhekk l-aċċenn għal dak Ii seta' kien hemm miktub f'sejħiet ohra ma jbiddilx ir-realtà ġuridika u fattwali Ii anke f'din is-sejħa l-kumpannija appellata ma setgħetx tissottometti pakkett tekniku Ii kien fih kontenut Ii suppost kellu jinsab biss fit-tielet pakkett. L-obbligu tat-tifrid tal-pakketti kien mitlub bil-liġi u anke fi klawżola 11 tad-dokument tas-sejħa Ii kienet tispeċifika Ii "tenders shall only qualify for ċonsideration if they are submitted in separate paċkages". »Kif ingħad aktar kmieni, il-liġi għandha tigi interpretata mill-kliem iżda anke mill-kuntest tagħha. F'dan ir-rigward fl-opinjoni meqjusa tad- dipartiment esponent, it-test u l-ispirtu tal-liġi huma ċari fis-sens Ii t-tliet pakketti għandhom jinżammu għalkollox distinti minn xulxin. Jimplika dan Ii ħadd m'għandu jixħet tagħrif żejjed f'pakkett Ii suppost kellu Rikors maħluf numru 589/2006/1 jinsab biss f'pakkett ieħor għaliex inkella l-pakketti ma jibqgħux aktar separati u indipendenti minn xulxin. »Issa terġa' u tgħid in-nuqqas proċedurali mwettaq mill-kumpannija appellata f'dan il-każ jikkonċerna fit-tfigħ tal-prezz (Ii suppost kellu jkun biss fl-aħħar pakkett) għal ġewwa t-tieni pakkett (Ii suppost kellu jkun fih biss l-aspett tekniku). Dan fil-fehma tad-dipartiment esponent huwa l-akbar żball proċedurali Ii offerent jista' jagħmel għaliex ii-proċess tat- tliet pakketti huwa maħsub proprju biex jevita sitwazzjoni Ii l-prezz jinkixef qabel ma tkun saret l-evalwazzjoni teknika tal-offerta. Huwa għalhekk Ii l-proċedura tat-tliet pakketti tapplika għall-kuntratti b'valuri għoljin. »Ċertament ma tgħoddx għall-kaz tagħna s-sentenza ta' Av. Peter Caruso nomine v. Dipartiment tal-Kuntratti deċiża mill-Qorti tal-Appell tas-27 ta' Ġunju 2008, Ii giet kwotata estensivament fis-sentenza appellata. Dan għaliex l-iskwalifika fil-każ in eżami ma kinitx imsejsa fuq prassi jew policy izda fuq disposizzjoru espliċita tal-liġi. Fil-kawża tal-Av. Peter Caruso nomine, il-kumpannija attriċi kienet tefgħet offerta fi tliet pakketti separati Ii ġew ippreżentati f'kaxxa tal-kartun issiġillata. Din l-offerta ġiet skwalifikata mid-Dipartiment tal-Kuntratti peress Ii l- pakkett finanzjarju ma ġiex mogħti f'envelope Ii kien siġillat. Il-qorti qalet Ii mkien fil-liġi ma kien hemm mitlub Ii l-pakketti jridu jkunu siġillati. Kienet biss prassi tad-dipartiment Ii kien jitlob Ii l-pakketti jkunu siġillati u allura, fin-nuqqas espliċitu ta' ħtieġa ta' siġill, il-qorti sabet Ii t-twarrib tal-offerta ma kinitx ġustifikata. »Il-fatti tal-każ inkwistjoni huma toto cœlo differenti minn dawk tal-Av. Peter Caruso nomine għaliex hawnhekk m'għandniex sitwazzjoni ta' element (is-siġill) Ii ma kienx imsemmi fil-liġi iżda hawnhekk għandna ċirkostanza ta' taħlit fil-kontenut tal-pakketti, ħaġa Ii hija espressament projbita mil-liġi għaliex il-liġi trid Ii l-kontenut tal-pakkett jibqa' separat u dan taħt piena ta' skwalifika tal-offerta. Din mhijiex kwistjoni ta' prassi iżda ħtieġa essenzjali Ii toħroġ minn qari tal-liġi nnifisha kif ukoll tas- sejħa għall-offerti Ii tagħmel riferenza għall-istess liġi. »Tassew l-għan kollu wara I-proċess ritwali tat-tliet pakketti huwa biex min huwa responsabbli mill-evalwazzjoni ma jiġix influwenzat mill- prezz meta jiġi biex iqis l-aspett tekniku u ammnistrattiv tal-offerta. Wieħed ma jridx ineħħi minn quddiem għajnejh il-fatt Ii n-nies Ii jivvalutaw l-aspett tekniku tal-offerta huma l-istess nies Ii mbagħad iridu jixtarru l-aspett finanzjarju. Il-kunċett tat-tliet pakketti huwa għalhekk maħsub fil-liġi biex tiġi żgurata imparzjalità totali fl-eval- wazzjoni teknika. Din hija l-unika raġuni għaliex il-leġislatur daħħal din il-proċedura tat-tliet pakkett. Kif xehed Edwin Pitcher, "the whole story Ii ma tkunx taf il-prezz qabel I-evaluation isir bla ma tkun taf il-prezz biex ma jkunx hemm mental conditioning". »Huwa minn ewl id-dinja Ii d-dimensjoni u n-natura umana jistgħu jħajru membri tal-kumitat tal-għażla biex jirrilassaw flit mill-ħtiġijiet tekniċi u ammnistrattivi imposti fis-sejħa u Ii anke jagħalqu għajnejhom biex iħallu tgħaddi offerta Ii ma tkunx għalkollox konformi mal- kundizzjonijiet tekniċi, minħabba Ii l-prezz indikat ikun wieħed tajjeb speċjalment meta mqabbel ma' dak Ii l-awtorità kontraenti kellha f'moħħha Ii tonfoq. Huwa proprju dan Ii l-leġislatur ried Ii ma jsirx u appuntu għalhekk ħareġ bil-kunċett tal-offerta magħmula fi tliet pakketti. MSD (Darlington) Limited v. Dipartiment tal-Kuntratti »Issa jekk kif qalet l-ewwel onorabbli qorti fis-sentenza tagħha ma hemm xejn irregolari jew illegali Ii xi offerent jindika l-prezz fit-tieni pakkett allura l-iskop tat-proċess tat-tliet pakketti jkun biss proċess ta' ħela ta' ħin. Bid-dovut rispett lejn l-ewwel onorabbli qorti, bil-mod kif hija qatgħet il-kawża hija daqslikieku nnewtralizzat l-iskop tal-liġi: cessante ratione legis, lex ipsa cessat. »Jekk wieħed jista' jħallat l-offerti kif irid u kif jogħgbu allura xi ħtieġa jibqa' Ii wieħed jixħet l-offerta fi tliet pakketti separati u xi ħtieġa jibqa' Ii jkun hemm evalwazzjoni u appell separat u distint għal kull pakkett? B'ripetizzjoni l-iskop tal-liġi huwa Ii l-pakketti ma jitħalltux flimkien. Għalhekk, fl-umili fehma tad-dipartiment esponent, l-ewwel onorabbli qorti ma kinitx korretta meta qalet Ii l-kumpannija appellata ma mxietx ħażin meta din daħħlet tagħrif dwar il-prezz fit-tieni pakkett. »Ma jagħmel l-ebda differenza l-fatt Ii l-prezz kien indikat biss fl-ewwel faċċata tad-dokumentazzjoni ppreżentata fit-tieni pakkett. Anzi fil- verità dan ikompli jaggrava aktar s-sitwazzjoni għaliex il-kumpannija appellata riedet tinfluwenza l-kumitat tal-għażla sa minn qabel ma dan beda jara l-offerta teknika. Lanqas ma kienet tagħmel differenza l-fatt Ii l-prezz reġa' ġie mtenni fit-tielet pakkett għalkemm irid jingħad Ii t- tielet pakkett sallum għadu ma nfetaħx u għalhekk strettament wieħed ma jafx x'hemm fih. Dak Ii jiswa huwa Ii skont l-artikolu 82 il-pakketti riedu jinżammu separati minn xulxin. »Bil-karta żejda Ii l-kumpannija appellata tefgħet fit-tieni pakkett, it- tieni u t-tielet pakkett ma baqgħux aktar separati minn xulxin iżda saru quid unum. Hawnhekk mhijiex kwistjoni kif tenniet l-ewwel onorabbli qorti ta' sens komun, prattiċità u proprorzjonalità iżda hija kwistjoni Ii ħtieġa proċedurali mitluba espressament bil-liġi ma ġietx imħarsa u la dan kien hekk it-twarrib tal-offerta kienet ġustifikata skont l-artikolu 82. »Li kieku wieħed kellu jaċċetta t-teżi tal-ewwel onorabbli qorti Ii kulma ried isir huwa Ii titneħa l-karta żejda allura l-iskop tal-liġi jintilef, b'dana Ii l-offerent ikun laħaq l-iskop tiegħu Ii jikxef il-prezz minn qabel biex forsi l-kumitat tal-għażla jkun aktar benevolenti miegħu meta jiġi biex jgħarbel is-siwi tekniku tal-offerta. Għad-dipartiment esponent ir- raġunament tal-ewwel onorabbli qorti ma huwiex konċiljabbli la mad- dispost u lanqas mas-sens univoku tal-liġi. »Għar-ragunijiet fuq esposti, id-dipartiment esponent jemmen Ii l- ewwel onorabbli qorti ma kinitx siewja meta fis-sentenza tagħha ċaħdet l-ewwel żewġ eċċezzjonijiet tad-dipartiment intimat u laqgħet l- ewwel żewġ talbiet attriċi. Diversament hija kellha ssib Ii l-offerta mogħtija mill-kumpannija appellata ma kinitx tħares l-artikolu 82 tar- Regolamenti dwar il-Kuntratti Pubbliċi kif kien fis-seħħ fiż-żmien inkwistjoni u Ii għalhekk is-sentenza mogħtija mill-Bord tal-Appell dwar il-Kuntratti Pubbliċi fit-30 ta' Diċembru 2005 kienet tajba u kellha tibqa' fis-seħħ. »Għaldaqstant id-dipartiment esponent qiegħed umilment jitlob biex is- sentenza appellata tiġi mdawwra f'dan is-sens biIli jiġu milqugħa l- ewwel żewġ eċċezzjonijiet u kontestwalment miċħuda l-ewwel żewġ talbiet tal-kumpannija appellata.« Rikors maħluf numru 589/2006/1 Billi sewwa jgħid l-appellant li l-r-reg. 82 kif riprodott mill-ewwel qorti ma huwiex kif kien fis-seħħ fiż-żmien relevanti, għalkemm id-differenzi huma marġinali, il-qorti qiegħda hawn iġġib l-istess regolament biex (1) L-awtoritajiet kontraenti elenkati fl-Iskeda 1 għandhom jiżguraw li għal kull offerta mogħtija skond il-proċeduri miftuħa jew ristretti b'valur stmat ta' iktar minn Lm250,000 jew, fid-diskrezzjoni tad- Direttur tal-Kuntratti, għal offerti ta' valur stmat iktar baxx jew fuq offerti mogħtija skond il-proċeduri negozjati jew id-djalogu kompetittiv, il- kondizzjonijiet tal-offerta jistipulaw li offerti għandhom biss jikkwali- fikaw sabiex jiġu kkunsidrati jekk isiru f'pakketti separati kif ġej: »(a) Pakkett Wieħed: garanzija ta' offerti oriġinali u valida (Garanzija ta' Offerti), eżegwita kif imiss fl-għamla, għall- ammont u għall-perjodu ta' validità stipulat fid-dokument tal-offerta uffiċjali; »(b) Pakkett Tnejn: speċifikazzjonijiet tekniċi inklużi letter- atura, dettalji, disinni, kampjuni u kull materjal ieħor kif mitlub fid-dokumenti tal-offerta; u »(ċ) Pakkett Tlieta: skedi kompleti ta' prezzijiet u, jew fatturi ta' kwantitajiet, formola ta' offerti, kondizzjonijiet ta' ħlas jew arranġamenti finanzjarji oħra; kull ittra oħra relatata li tista' tipprovdi dettalji relattivi oħra ta' xorta kummerċjali. »(2) Fil-proċess ta' aġġudikazzjoni tal-offerta, il-pakketti għall-offerenti kollha għandhom jinfetħu fil-pubbliku u f'sekwenza enumerata fis-sub- regolament (1). Meta, f'xi stadju, offerent jonqos milli jħares il-ħtiġiet proċedurali u, jew l-ispeċifikazzjonijiet, il-pakketti li jifdal fl-offerta tiegħu għandhom jiġu mwarrba mingħajr anqas biss jiġu miftuħa: »Iżda d-Direttur tal-Kuntratti jew, bl-awtorizzazzjoni tiegħu, kull awtorità kontraenti, ikollhom il-jedd jiksbu kjarifiki fuq punti ta' xorta teknika b'mod li tkun tista' ssir valutazzjoni debita ta' kull offerta, li, madankollu, f'dak l-istadju kienet tkun diġà ġiet dikjarata bħala waħda bażikament konformi.« Ftit hemm xi żżid mas-sottomissjonijiet magħmula f'dan l-ewwel aggravju, li din il-qorti taqbel magħhom. Il-liġi espressament trid li l- evalwazzjoni inizjali tal-offerti ssir b'mod li t-tagħrif meħtieg għall- ewwel stadju – il-kontenut tal-"ewwel pakkett" – ma jkunx "kontaminat" b'tagħrif li għandu jingħata fil-pakketti l-oħra, u li t-tagħrif meħtieġ għat-tieni stadju – dak fit-"tieni pakkett" – ma jkunx kontaminat MSD (Darlington) Limited v. Dipartiment tal-Kuntratti b'tagħrif li għandu jingħata fit-"tielet pakkett". Din ma hijiex ħtieġa proċedurali sempliċement formali iżda – kif sewwa mfisser fir-rikors tal-appell – hija maħsuba biex tiggarantixxi l-par condicio tal-oblaturi, biex ma tinħoloqx f'moħħ min jevalwa l-offerti x-xewqa li "jsalva" offerta monka għax tidher finanzjarjament vantaġġjuża. F'dawn iċ- ċirkostanzi t-twarrib tal-offerta ma kinitx sanzjoni sproporzjonata iżda waħda meħtieġa biex titħares l-imparzjalità ta' min kellu jagħmel l- evalwazzjoni tal-offerti. Lanqas ma huwa l-każ illi d-deċiżjoni li titwarrab l-offerta ma hijiex imsejsa fuq il-liġi. 82(1) miġjub fuq igħid ċar illi "offerti għand- hom biss jikkwalifikaw sabiex jiġu kkunsidrati jekk isiru f'pakketti separati kif ġej"; jekk it-tagħrif li kellu jingħata f'pakkett jingħata wkoll f'pakkett ieħor, il-pakketti ma jibqgħux "separati" kif trid il-liġi, b'kon- segwenzi li, kif rajna, il-liġi ma tridhomx. Dan l-aggravju għalhekk għandu jintlaqa', u, billi huwa biżżejjed biex jintlaqa' l-appell, ma jibqax meħtieġ li nqisu l-aggravji l-oħra ħlief it- tielet wieħed, li jrid li s-soċjetà attriċi tbati l-ispejjeż kollha tal-kawża. Dan l-aggravju wkoll għandu jintlaqa', ladarba t-talbiet kollha tal-attriċi għandhom jiġu miċħuda. Fejn ċaħdet it-tielet talba tal-attriċi – dik biex id-dipartiment konvenut ikompli jqis l-offerta tal-attriċi – is-sentenza għandha tiġi konfermata, iżda għar-raġuni li l-ewwel żewġ talbiet ma għandhomx jintlaqgħu, u mhux biss għar-raġuni li l-kuntratt laħaq sar ma' terzi, kif jingħad fis- Għalhekk ma għandhiex issir ir-riserva magħmula Rikors maħluf numru 589/2006/1 mill-ewwel qorti ta' rimedji oħra li jistgħu jmissu lill-attriċi talli ntlaqgħu l-ewwel żewġ talbiet tagħha. Il-qorti għalhekk taqta' l-appell billi tilqgħu u tirriforma s-sentenza tħassarha fejn laqgħet l-ewwel żewġ talbiet tas-soċjetà attriċi u, minflok, tiċħad dawk it-talbiet; tikkonfermaha fejn ċaħdet it-tielet talba b'dan iżda li tħassar ir- riserva li għamlet l-ewwel qorti favur l-attriċi; tħassar id-deċiżjoni dwar l-ispejjeż u tordna li l-ispejjeż kollha tal-ewwel grad tħallashom l-attriċi. L-ispejjeż tal-appell ukoll għandha tħallashom kollha l-attriċi. Giannino Miftah Demajo Dalipi Anthony Blanco Dalipi Mark Rossitto Prim Imħallef Deputat Reġistratur rm